Tutkin tarkkaan eri majoitusvaihtoehtoja Madridissa ennen matkaa, ja valitsin Elenan pittoreskin kodin ennenkaikkea maisemien ja sijainnin vuoksi. Asunto vastaa kuvausta hyvin, ja maisemat ovat todellakin vaikuttavat. Vaikka vietimmekin suurimman osan ajasta ulkona Madridin kaduilla, oli aina ihanaa palata takaisin tänne. Öiset äänet eivät kadulta tähän suloiseen ullakkokotiin kuulu, sänky oli mainio, ja kaikki toimi kuten pitää. Parasta oli ehkä Elenan mutkaton vastaanotto ja se AirBnb:n alkuperäisen idean toteutuminen, että todella asuimme hänen kotonaan, emmekä jossain Ikea-kotisimulaattorissa! Olen vaikuttunut vieraanvaraisuudesta ja luottamuksesta, ja toivon että olimme sen arvoiset myös:)
Madridlaisessa ullakkohuoneistossa voi olla kesällä kuuma, mutta Elenan asunnossa näytti olevan ilmastointilaite. Pääsiäisenä lämpötila oli kaikin tavoin sopiva ilman laitteitakin.
Asunnon sijainti on keskeinen vanhassa kaupungissa, ja alueella on paljon hyviä ravintoloita ja baareja, sekä tietenkin historiaa ja upeita rakennuksia. Varsinaisia ruokakauppoja tai edes pikkukioskia ei ihan samassa korttelissa ole, vaan tyyli on tärkeintä. Kaikki keskustan kaupunginosat ovat kuitenkin kävelymatkan päässä, ja samoin muutama metropysäkkikin.